Porquerolles

L'ìsola ëd Porquerolles a l'é la pì ossidental e la pì granda ëd j'ìsole d'Hyères.
A l'ha na surfassa ëd 125400 are, për 7 chilòmeter ëd longheur e 2,5 chilòmeter ëd larghëssa.

La còsta setentrional a smon dle rive ëd sabia bordà 'd pin e mirt; cola meridional a l'é pì rudia, con ëd tansantan dle criche.
A l'anterior a-i son pòche abitassion, ma na foresta ëd pin e 'd rol vërde, dle vigne e na vegetassion mediterania bondosa.

 Ël vilage 
Ël vilage ëd Porquerolles, ch'a-j na 'l nòm a l'ìsola, a l'é stàit fabricà a la mità dël sécol ch'a fa XIX da l'aministrassion militar.
Sò sènter a comprend na piassa d'Arme, na cesòta con na stra dla cros realisà con ël cotel da 'n soldà an convalessensa e chèiche ca 'd pëscador.

 Le régole da rispeté 
A Porquerolles a l'é proibì d'anvisché dij feu, ëd fumé fòra dël vilage, d'acampesse, ëd cheuje dle spece vegetaj, ëd seurte dai senté marcà, ëd campé dla rumenta, dë mné a spass j'animaj fòra dal vilage, ëd pësché, ëd cheuje dle cuchije.

 Eveniment e manifestassion 
La dumìnica 'd Pentecòst as fa la corsa a vela dantorn a l'ìsola, con partensa dal pòrt.

Categorìa:Ìsole dla Fransa